Aruba Tourism Authority (A.T.A.) ta orguyoso di reconoce e contribucion y sosten excepcional di Hans Gesk, Manager Leisure Sales di Alemania na Air France – KLM durante dos decada. A.T.A. a tuma un momento pa expresa gratitud y aprecio durante un recepcion special na e booth di Aruba durante feria di ITB Berlin.
E trayectoria di Hans Gesk ta di mas cu binti aña cu KLM caminda cu e a demostra compromiso fuerte pa promove Aruba como un destino di biahe destaca entre turistanan Aleman. Desde su inicio cu A.T.A. Europa na 2001, Gesk a hunga un papel vital den facilita bishita di prensa, bishita di familiarization trips pa agentenan di biahe, y varios activacion di mercadeo, demostrando su cariño autentico y sosten pa e Isla Felis.
Aunke cu Hans Gesk ta conta cu varios destinacion bou di su responsabilidad, Hans semper a priorisa Aruba, participando den conferencianan manera "Aruba Meets Europe", y a hasta kumpra un time-share riba e isla. E aña aki ta marca su ultimo participacion na ITB Berlin mientras e ta prepara pa bah acu pensioen, haciendo e tributo di A.T.A. aun na su lugar.
Reconociendo su servicio sobresaliente, A.T.A. a otorga Hans Gesk e titulo simbólico di Embahador Honorario, acompaña pa un bunita pieza di Murano Lava Glass di Aruba den color blauw di KLM.
Expresando su gratitud y sorpresa, Hans Gesk tabata visiblemente emociona pa e gesto di A.T.A., reflehando e aprecio profundo pa su contribucion na industria di turismo di Aruba.
A.T.A. ta extende un danki sincero na Hans Gesk pa su dedicacion y ta desea pa un pensioen yena di gozo y trankilidad. Su legado como un berdadero embahador di Aruba lo keda como un ehempel y inspiracion na un y tur.
Tocante Aruba Tourism Authority (A,T.A.)
Desde 1 di januari 2011, Aruba Tourism Authority ta opera como un entidad 'Sui Generis'. Un organizacion independiente den e esfera publico. Aruba Tourism Authority ta fungi como 'Destination Marketing and Management Organization (DMMO)' y ta responsabel pa uni interes turistico entre socionan local e internacional. A.T.A. ta pone hopi enfasis riba e e modelo di "High Value-Low Impact" cu ta para pa un balans entre aumenta e balor economico di e bishitante, posiciona Aruba como un pais desea y sostenibel, y posiciona Aruba como lider di desaroyo como un destinacion. Cu meta pa sigui mantene esfuerzonan den linea segun e balans menciona, y logra aumenta entrada pa medio di calidad di turismo en bes di e volumen cu nos destinacion ta ricibi. Capacidad di carga ta sigui ricibi atencion di parti di A.T.A.
Fundacion Betico Croes ta organiza 18 Maart Celebración di dia di Himno y Bandera riba plaza Status Aparte na Sta. Cruz. pic.twitter.com/c4AiGzr3h6
— awe24.com (@AWE24) March 3, 2024